**Sărmană țară, biet salcâm**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fulgerul își ascute tăișul

În norii sălbatici de humă,

Vântul răvășește frunzișul,

Tună și plouă cu spumă !

Lângă țărmul pustiu și abrupt

Pășesc cu mâhnire și teamă,

Nemernică, furtuna a rupt,

Faleza ce trăiește o dramă !

Ascult bocetul ei vântuit

Sugrumat de valuri flămânde,

Plajele au rămas doar un mit

Pierdut între pietre și unde !

Salcâmii se-agață de maluri,

Cu spinii de viață se prind.

Dar pierd pas cu pas idealuri,

Din lutul clisos se desprind.

Ei cheamă în sprijin neantul

Intrat de mult timp în vacanță,

Plângând, tot privind spre înaltul,

Au rămas fără nici o speranță.

Dar cin’ să le-audă suspinul

Când marea le pradă pădurea,

Când bântuie moartea și chinul

Fără ai atinge securea,

Și când toți acei responsabili

De țară, de maluri ce mor,

Devin peste noapte contabili

Și-și numără banii de zor,

Cu toții trăim în dizgrații

Pe plaje rănite și chele,

Guvernul vrea numai ovatii,

Salcâmii se sting printre vele !